Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Iisraeli peaminister: Iisrael jääb koordineerimismehhanismi juurde
IDF ja Vene armee vahel, kaitstes samas Iisraeli julgeolekuhuve
ega lase Iraanil Süürias baase rajada.
Iisraeli jõupingutuste osana Gaza majanduskriisi leevendamiseks
vaatamata eskalatsioonile piiritaral
lubas Jeruusalemm Hamasi juhitud territooriumile
mitu Qatari rahastatud kütuseveokit.
Palestiinlaste president hoiatas: Egiptuse juhitud kõnelused
eskalatsiooni vältimiseks Iisraeli ja Hamasi vahel
võivad viia lõpuks Palestiina riigi loomiseni,
mida juhib Gazast Moslemivennaskond.
Iisraeli peaminister Netanyahu kohtus Vene asepeaministri Akimoviga,
kes lõpetas 2-päevase visiidi juudiriiki
seoses igaaastase Iisraeli-Vene Ärifoorumiga,
mis edendab kahe riigi suhteid.
Kohtumise järel rõhutas Akimov,
et Süüria poolt 17.09 kogemata allatulistatud Vene IL-20 luurelennuk,
milles Vene kaitseministeerium süüdistas Iisraeli,
ei kahjusta koostööd Moskva-Jeruusalemma vahel.
Akimov ütles, et kuigi Kreml peab surmavat intsidenti probleemiks,
usub ta, et Netanyahu ja Putin
suudavad jõuda kokkuleppele Lähis-Ida poliitika küsimustes
ning nii Jeruusalemm kui Moskva
on valmis jätkama majandus- ja kaubanduskoostööd.
Viidates kohtumisele Akimoviga rõhutas Netanyahu,
et Moskva-Jeruusalemma suhted üha süvenevad,
vaatamata õnnetule juhtumile Süürias.
Vastuseks küsimusele
Venemaa S-300 raketisüsteemide Süüria armeele toimetamise kohta
rõhutas Netanyahu, et Iisrael jääb koordineerimismehhanismi juurde
IDF ja Vene armee vahel.
Samas kaitseb Iisrael otsustavalt ka oma riiklikke julgeolekuhuve.
Kohtusin Vene asepeaministriga,
kes saabus meie ühiskomisjoni osana
kahepoolseid suhteid edendama.
Suhted on viimaseil aastail oluliselt süvenenud
ning ka pärast antud visiiti.
Ma ei karda ja ütlesin kohtumise algul, et S-300
ja meie õigustatud tegevuse küsimus Iraani harude vastu Süürias,
kes kuulutavad avalikult kavatsust meid hävitada,
on meile otsustava tähtsusega Iisraeli julgeoleku tagamiseks.
Usun, et leiame targa lahenduse
jätkata head koordinatsioonimehhanismi
Vene armee ja IDF vahel,
milles Vene presidendi Putiniga kokku leppisime
ja säilitame samas ka Iisraeli julgeoleku.
Jätkame Iisraeli julgeoleku tagamist.
Netanyahu rääkis reporteritega pressikonverentsil
seoses Iisraeli Panga uue presidendi prof Amir Yaroni nimetamisega.
Pärast Iisraeli rahandusministri ja peaministri esialgseid avaldusi
vastas Netanyahu küsimusele
juudiriigi väljakutsete kohta riigi lõunapiiril Gazaga.
Seoses Gaza olukorraga -
püüame leida lahendust,
mis taastaks Gaza naaberkülades vaikuse ja julgeoleku.
Arvan, et nemadki mõistavad,
et konflikti korral maksavad nad kõrget hinda.
Ja ütlen seda vastutustundlikult.
Nii ei taha me, et jätkuks praegune "madala taseme hõõrumine"
ja püüame seda lõpetada.
Netanyahu rõhutas, et kuigi Jeruusalemm ei kipu sõtta,
kasutatakse vajadusel siiski kogu olemasolevat jõudu.
Samas rõhutas Netanyahu Iisraeli jätkuvaid katseid
leida praktilist lahendust,
mis hõlmaks meetmeid humanitaarsurve leevendamiseks,
sh sektori elanike finantsprobleemide osas.
Tehakse katseid leida praktiline lahendus,
mis leevendaks survet ja raskusi.
Arvan, et peame selle alternatiivi ammendama
ja teen seda hoolimata kriitikast.
Püüan pidevalt jõuda lahendusele, mis taastaks vaikuse ja stabiilsuse.
Ma ei kipu ebavajalikku sõtta, kuid sõja korral võitleme kogu jõuga.
Kui aga eksisteerib alternatiiv
ja kui on muid kaalutlusi, rindeid ja väljakutseid,
siis usun, et mu tegevuskäik, mida toetab Iisraeli kabinet, on õige.
Kuigi Netanyahu ei maininud täpselt Gaza kõnelustel osalevaid pooli,
süüdistas ta viimastes pingetes palestiinlaste presidenti Abbasi,
kes on Netanyahu sõnul kägistanud Gazat mitmete sanktsioonidega,
mis lämmatavad sektori majandust.
Kuidas see olukord tekkis?
Sest Abbas pitsitab neid majanduslikult
ja nemad ründavad Iisraeli.
Kuid hirmu tõttu teevad nad seda vaid osaliselt.
Me ei taha seda olukorda aktsepteerida ja nad teavad seda.
Iisraeli jõupingutuste osana Gaza majanduskriisi leevendamiseks
lubati Hamasi juhitud territooriumile mitu Qatari rahastatud kütuseveokit.
Gazasse saabunud ÜRO vahendatud veokid
tõid kohale esimese osa
Qatari annetatud 60 mln USD suurusest kütuseannetusest,
mis peaks aitama Gaza jõujaamal kuus kuud töötada.
Kütusesaadetis vihastas aga Lääne toetatud Palestiina omavalitsust
sest see leevendab PO rahalist survet oma rivaalile Hamasile.
Läänekaldal Ramallah's resideeruva Abbasi määratud peaministri
Rami Hamdallah' esindaja laitis kütusevedu Gazasse.
Seoses sellega kinnitab palestiinlaste valitsus,
et kõik rahvusvaheline abi Gazale
peaks toimuma valitsuse kaudu või sellega koordineerides,
et säilitada palestiinlaste ühtsust ja poliitilist otsust,
lisaks peatada katsed likvideerida palestiinlaste küsimus
või eraldada Gaza Läänekaldast.
Vastuseks PO pahameelele Gazasse toimetatud kütuse tõttu
süüdistas Iisraeli energiaminister Steinitz president Abbasi,
kes on piiranud PO rahastust Gazale.
Tema sõnul tahab Abbas kahel rindel kasu lõigata -
julgustades konflikti, kus Iisrael Hamasi materdab,
mida PO saab seejärel kasutada maailmaareenil Iisraeli materdamiseks
Qatari ametnik aga ei võtnud tõsiselt PO pahameelt ja rõhutas riigi plaane
aidata Gaza energiakriisi ÜRO doonorriikide palvel,
et hoida ära praeguse humanitaarkriisi süvenemine.
Egiptuse luurejuht Abbas Kamel peab kohtumisi PO, Iisraeli ja Jordaaniaga.
Ta tahab sundida president Abbasi koostööle
Egiptuse vahendatud kaudsete kõnelustega
Iisraeli-Hamasi vaherahu suhtes.
Egiptuse allika teatel edastab Kamel Abbasile
selge sõnumi Egiptuse presidendilt al-Sisilt:
Kas teha koostööd kõnelustega või Egiptus lõpetab vahendustöö.
Palestiinlaste allika teatel
ei taha president Abbas aga osaleda protsessis,
mis tugevdaks tema poliitilist rivaali.
Allika teatel mõistab Abbas erinevalt raportitest
et Gaza peamine probleem
on rahvusvaheliselt terrorirühmituseks määratletud Hamas.
Seepärast jätkab ta vastuseisu rahvusvahelise toetusega algatustele
Hamasi valitsetava sektori rehabiliteerimiseks,
kuni Hamas kontrolli PO-le üle annab.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri